**ข้อมูลเพื่อการประชาสัมพันธ์**

1. **ชื่อรายการแข่งขัน / รายการประกวด**Idea Pitching: From Project to Product จากโครงงานสู่ไอเดียต่อยอดผลิตภัณฑ์
2. **วัน - เวลา**

แข่งขันรอบชิงชนะเลิศวันที่ 18 สิงหาคม 2568 เวลา 13.00 น. – 16.30 น.

1. **ประเภทกิจกรรม**

🗹 ทีมเดี่ยว

🗹 ทีม ทีมละ …2-3….. คน

(ไม่แยกประเภทการแข่งขัน)

1. **เงื่อนไขเพิ่มเติมในการแข่งขัน**

การรับสมัครรอบคัดเลือก

- สงวนสิทธิ์เฉพาะนักเรียนระดับมัธยมศึกษา ม.4-6 ที่กำลังศึกษาในโรงเรียนในพื้นที่ 14 จังหวัดภาคใต้เท่านั้น

- รับสมัครไม่จำกัดจำนวน เพื่อคัดเลือกเข้ารอบชิงชนะเลิศ จำนวน 10 ทีม (คัดเลือกสูงสุดจากโรงเรียนเดียวกันไม่เกิน 2 ทีม)

จัดสื่อนำเสนอผลงานโครงงานวิทยาศาสตร์ในรูปแบบคลิปวิดีโอ แนวทางการนำเสนอเน้นการนำเสนอแนวความคิดพัฒนาต่อยอดจากโครงงานที่ทำที่เป็นผลงานของกลุ่มตนเอง โครงงานที่นำเสนอจะต้องเป็นไปได้บนพื้นฐานทางวิทยาศาสตร์ที่ถูกต้อง จำเป็นต้องมีผลการทดสอบเพื่อจูงใจกรรมการ แต่ไม่จำเป็นต้องเป็นโครงงานที่ดำเนินการเสร็จเรียบร้อยแล้ว จูงใจให้กรรมการตัดสินและผู้ฟังมีความเชื่อมั่นว่าแนวคิดดังกล่าวสามารถเป็นไปได้ นำเสนอน่าสนใจ สั้น กระชับ ชัดเจน และเข้าใจง่าย มีข้อมูลรอบด้านสนับสนุนแนวความคิดที่นำเสนอ

ให้นักเรียนออกแบบลำดับและวิธีการเล่าเรื่องด้วยตนเอง และมีสรุปใจความสำคัญของผลงาน ให้มีเนื้อหาครอบคลุมข้อมูลที่สำคัญดังต่อไปนี้

o แนวคิด/องค์ความรู้/ผลงาน/ชิ้นงาน ที่นำเสนอคืออะไร

o ผลงานนี้แก้ปัญหาอะไร เพื่อกลุ่มเป้าหมายกลุ่มใด

o ผลงานมีจุดเด่น/ความแตกต่างจากผลงานทั่วไปอย่างไร

o วิธีการในการพัฒนาอย่างไร หรือหลักการการทำงานอย่างไร

o แนวคิดในการต่อยอดทางธุรกิจ หรือการนำไปใช้เพื่อประโยชน์ต่อเศรษฐกิจ สังคม และสิ่งแวดล้อม

คลิปวิดีโอกำหนดความยาวไม่เกิน 3 นาที (ขั้นต่ำ 2 นาที 30 วินาที) สามารถมองเห็นหน้าผู้นำเสนอตลอดทั้งคลิป โดยผู้นำเสนอจะต้องเป็นเจ้าของโครงงาน แต่ไม่จำเป็นต้องนำเสนอทุกคน อนุญาตให้ใช้เทคนิคในการตัดต่อช่วยเพื่อนำเสนอสไลด์ ในกรณีที่ใส่ภาพ หรือวิดีโอที่มาจากแหล่งอื่นๆให้ใส่แหล่งที่มาให้เรียบร้อย สามารถนำเสนอผลงานในคลิปวิดีโอ จากนั้นอัปโหลดขึ้น YouTube แบบ unlisted หากผ่านระบบอื่นๆ จำเป็นต้องเปิดระบบให้กรรมการเข้าชมได้ ทั้งนี้ คลิปวิดีโอนำเสนอในรอบคัดเลือกจะถูกปกปิดเป็นความลับ โดยให้สิทธิ์เฉพาะคณะกรรมการคัดเลือกผลงานที่ได้รับ link เข้าชมและพิจารณาคัดเลือกเท่านั้น (หากมีการเผยแพร่คลิปผลงานในทางสาธารณะจะไม่ถือเป็นความรับผิดชอบ ของคณะกรรมการตัดสินและผู้จัดกิจกรรม)

รอบชิงชนะเลิศ คัดเลือกจากทีมที่ผ่านรอบคัดเลือก จำนวนสูงสุดไม่เกิน 10 ทีม

1. **วันเวลาสิ้นสุดการรับสมัคร**

รอบคัดเลือก ส่งผลงานไม่เกินวันที่ 25 กรกฎาคม 2568

1. **หมายเหตุอื่นๆ (เงื่อนไขที่ต้องการให้ผู้เข้าร่วมแข่งขันหรือประกวดทราบ เช่น กี่รอบ เกณฑ์คะแนน เกณฑ์การตัดสิน นำเสนอกี่นาที ผู้เข้าร่วมต้องเตรียมมา การแต่งกาย)**

รอบชิงชนะเลิศ คัดเลือกจากทีมที่ผ่านรอบคัดเลือก จำนวนสูงสุดไม่เกิน 10 ทีม

การนำเสนอผลงานรอบตัดสิน นักเรียนที่ผ่านการคัดเลือกเข้าสู่การนำเสนอผลงานรอบตัดสิน ในวันจัดกิจกรรม แต่ละกลุ่มต้องนำเสนอแบบปากเปล่าด้วยภาษาไทยภายในเวลา 4 นาที พร้อมสื่อนำเสนอรูปแบบไฟล์ PDF ประกอบการนำเสนอให้พอเหมาะกับระยะเวลา (หากเกินระยะเวลาดังกล่าวจะมีการตัดคะแนน) สามารถนำใช้ต้นแบบผลิตภัณฑ์หรืออุปกรณ์เพื่อประกอบการนำเสนอ และคณะกรรมการใช้เวลาซักถามสูงสุดไม่เกิน 6 นาที ซึ่งลำดับการนำเสนอจะใช้วิธีสุ่มเลือก ในวันนำเสนอจริง

เกณฑ์การให้คะแนน (Rubric) ประกอบด้วย 5 ประเด็นหลัก ได้แก่

1. ศักยภาพและความเป็นไปได้เชิงเทคนิค (25%): ข้อมูลสนับสนุนแนวความคิดรอบด้าน
2. การต่อยอดเป็นผลิตภัณฑ์/นวัตกรรม (25%): มีแนวทางที่ชัดเจนในการนำไปใช้เชิงพาณิชย์ หรือเกิดประโยชน์ต่อสังคมและสิ่งแวดล้อม
3. ความคิดสร้างสรรค์ (20%) : มีความใหม่และจุดเด่นที่แตกต่างจากผลงานที่มีอยู่
4. การลำดับเรื่องราวและการโน้มน้าวใจ (15%): นำเสนอเนื้อหาเป็นลำดับขั้น เข้าใจง่าย และโน้มน้าวใจได้ดี
5. ความสมบูรณ์ของสื่อที่นำเสนอ (15%): สื่อมีความถูกต้อง ชัดเจน และเหมาะสม
6. **เงินรางวัลพร้อมเกียรติบัตร**

รางวัลชนะเลิศ (1 รางวัล) 2,000 บาท ต่อทีม

รางวัลรองชนะเลิศอันดับ 1 (1 รางวัล) 1,200 บาท ต่อทีม

รางวัลรองชนะเลิศอันดับ 2 (1 รางวัล) 800 บาท ต่อทีม

1. **รายละเอียดอื่น ๆ ที่ประสงค์จะให้คณะประชาสัมพันธ์ออกไป (ถ้ามี)**

ประกาศผลผู้ผ่านรอบคัดเลือก 10 ทีม ภายในวันที่ 4 สิงหาคม 2568 และยืนยันการเข้าร่วมแข่งขัน
ภายในวันที่ 7 สิงหาคม 2568 หากทีมที่ได้รับคัดเลือกสละสิทธิ์ จะมีการเรียกกลุ่มที่ได้คะแนนสูงสุด
เป็นลำดับถัดไปเข้าแข่งขันเพื่อให้ครบ 10 ทีม